als_Latn dik_Latn sag_Latn
Humbja e Juventuesit, skuadrës së zemrës të kryeministrit Edi Rama nuk ka mbetur pa u komentuar edhe nga nënkryetari i LSI, Luan Rama. Në një foto të postuar në “Facebook” ai ironizon tifozin e Juves kryeministrin Rama duke thënë: “Si mund të fitonte Juventusi me një tifoz si Edi Rama që e ka mendjen tek timoni!”, duke e shoqëruar komentin edhe me një foto montazh ku shefi i ekzekutivit paraqitet si një plakë me një shami në kokë.
“Drejtimi i timonit” pas 25 qershorit ka përplasur ashpër kohët e fundit PS-LSI, ku Rama ka ripërsëritur vazhdimisht në fushatë deklaratën: “Duam timonin pa te tjerët në prehër”, që nënkupton fitoren me të paktën 71 mandate që i krijojnë mundësi të qeverisë i vetëm pa LSI-në.
Juventusi humbi me një disavantazh të thellë me Real Madridin 4-1, duke mos e kthyer dot ëndrrën për fitoren e kupës së Champions League në realitet.
(BalkanWeb)
als_Latn als_Latn als_Latn bos_Latn